A4-0027/99

Ψήφισμα σχετικά με την Ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών που έχει ως τίτλο «ενισχύοντας τη συνοχή και την ανταγωνιστικότητα μέσω της έρευνας, της τεχνολογικής ανάπτυξης και της καινοτομίας» (COM(98)0275 - C4-0491/98)

Το Ευρωπαϊκό Κοινοβούλιο,

- έχοντας υπόψη την Ανακοίνωση της Επιτροπής (COM(98)0275 - C4-0491/98),

- έχοντας υπόψη τα άρθρα 2 και 130Α της Συνθήκης ΕΚ τα οποία ορίζουν ως στόχο πρώτης προτεραιότητας την οικονομική και κοινωνική συνοχή,

- έχοντας υπόψη τη συνθήκη ΕΚ και ιδιαίτερα το άρθρο 130Β που τονίζει την ανάγκη ολοκληρωμένης προσέγγισης του συνόλου των πολιτικών και δράσεων της Ένωσης για την επιτυχία του στόχου της συνοχής και τα άρθρα 130ΣΤ έως 130Ο που αναφέρονται ειδικότερα στον στόχο της ενίσχυσης των επιστημονικών και τεχνολογικών βάσεων της βιομηχανίας της Κοινότητας και στην προώθηση των δράσεων έρευνας,

- έχοντας υπόψη το Πράσινο Βιβλίο και το σχέδιο δράσεως της Επιτροπής για την καινοτομία (COM(96)0589),

- έχοντας υπόψη την πρώτη τριετή έκθεση της Επιτροπής σχετικά με την οικονομική και κοινωνική συνοχή (COM(96)0452),

- έχοντας υπόψη τη δεύτερη έκθεση της Επιτροπής του 1997, σχετικά με τους δείκτες της επιστήμης και της τεχνολογίας,

- έχοντας υπόψη την έκθεση της Επιτροπής Περιφερειακής Πολιτικής και τη γνωμοδότηση της Επιτροπής Έρευνας, Τεχνολογικής Ανάπτυξης και Ενέργειας (A4-0027/99),

Α. λαμβάνοντας υπόψη ότι στον τομέα της τεχνολογικής ανάπτυξης η διαφορά που υφίσταται μεταξύ των κρατών μελών στον τομέα των δημοσίων δαπανών ανά κάτοικο (1 προς 13) είναι υπερδιπλάσια της διαφοράς που υφίσταται στον τομέα εισοδήματος ανά κάτοικο (1 προς 5),

Β. λαμβάνοντας υπόψη ότι η διαφορά που υφίσταται μεταξύ των μειονεκτικότερων περιοχών των αναπτυγμένων περιοχών και ορισμένων πολύ προοδευμένων περιοχών της Ευρωπαϊκής Ένωσης είναι ακόμα εντονότερη και είναι της τάξεως του 1 προς 100 για τις δαπάνες της ΕΤΑ ανά κάτοικο, μεταξύ π.χ. Μακεδονίας και Βερολίνου, ενώ είκοσι περιοχές επί 200 απασχολούν το 68% του συνόλου του προσωπικού που ασχολείται με την ΕΤΑ σε ολόκληρη την Ευρωπαϊκή Ένωση,

Γ. λαμβάνοντας υπόψη την σοβαρότατη ανισορροπία που υφίσταται στον τομέα της ευρωπαϊκής ανταγωνιστικότητας μεταξύ αφενός ορισμένων πολύ προοδευμένων περιοχών (Βόρειο Μπραμπόν, Λεκάνη του Ρήνου, Βάδη-Βυρτεμβέργη, Ile-de-France, Rhτne-Alpes) οι οποίες κατ' αναλογία απορροφούν ένα σημαντικότατο μέρος των πιστώσεων των προγραμμάτων-πλαισίων και αφετέρου ορισμένων περιοχών που χαρακτηρίζονται από τεχνολογική καθυστέρηση (όπως είναι η Ελλάδα με εξαίρεση την Αττική, διάφορες περιοχές της Πορτογαλίας και η Καλαβρία στην Ιταλία), ή λιγότερο ευνοημένων περιοχών της Ευρωπαϊκής Ένωσης (ιδιαιτέρως απομεμακρυσμένων και νησιωτικών περιφερειών) σύμφωνα με τα προβλεπόμενα από τη Συνθήκη του Άμστερνταμ,

Δ. λαμβάνοντας υπόψη ότι το τμήμα των πιστώσεων των διαρθρωτικών ταμείων που διατίθεται για την έρευνα στις πτωχότερες περιοχές, συνεχίζει να είναι μέχρι σήμερα εξαιρετικά χαμηλό και είναι της τάξεως του 5,37% στις περιοχές του στόχου 1 και 2,06% σε αγροτικές περιοχές του στόχου 5β, έστω και αν τα ποσοστά αυτά σημείωσαν αύξηση κατά την μετάβαση από το ένα σχέδιο προγραμματισμού στο επόμενο[semigr ] λαμβάνοντας επίσης υπόψη ότι παρά τις πραγματικές προόδους, οι πιστώσεις του τρίτου και τετάρτου προγράμματος-πλαισίου ΕΤΑ χορηγήθηκαν κυρίως στις πιο προοδευμένες περιοχές,

Ε. λαμβάνοντας υπόψη την ανάλυση της Επιτροπής η οποία, στην ανακοίνωσή της, ορίζει τρείς προτεραιότητες για την ΕΤΑ και την καινοτομία, ήτοι: την προώθηση της καινοτομίας, την βιομηχανική συνεργασία μέσω της δημιουργίας ολοκληρωμένων δικτύων και την ανάπτυξη των ανθρωπίνων πόρων, διαπιστώνοντας ωστόσο ότι μέχρι τούδε η έρευνα και η καινοτομία δεν έχουν ληφθεί αρκούντως υπόψη ως κινητήριες δυνάμεις της οικονομικής και κοινωνικής συνοχής,

ΣΤ. διατυπώνοντας την λύπη του για την απουσία μιας πραγματικής κοινοτικής πολιτικής διατομεακού συντονισμού των πολιτικών για την ΕΤΑ επί περιφερειακού επιπέδου με τις βιομηχανικές πολιτικές και με τα μέτρα στήριξης των ΜΜΕ,

Ζ. εκφράζοντας τη λύπη του για την ανεπάρκεια των προτάσεων της Επιτροπής στον τομέα της ανάπτυξης των ανθρωπίνων πόρων,

Η. λαμβάνοντας υπόψη ότι η διάδοση της τεχνολογικής προόδου και της καινοτομίας, θα πρέπει να καταστεί μία από τις προτεραιότητες της περιφερειακής ανάπτυξης και της πολιτικής της οικονομικής και κοινωνικής συνοχής στο μέλλον,

Θ. λαμβάνοντας υπόψη ότι η υποχρέωση αυτή πρέπει να υλοποιηθεί επειγόντως διότι σε αντίθετη περίπτωση, θα διευρυνθεί ανεπανόρθωτα το τεχνολογικό χάσμα μεταξύ των περιοχών της Ευρωπαϊκής Ένωσης και εκφράζοντας την ικανοποίησή του για την επιτυχία των περιφερειακών πολιτικών καινοτομίας που αποτελούν ένα επιτυχημένο παράδειγμα συντονισμού στον τομέα αυτό,

Ι. λαμβάνοντας υπόψη ότι η χρονική σύμπτωση της εφαρμογής του πέμπτου προγράμματος-πλαισίου ΕΤΑ και της μεταρρύθμισης των διαρθρωτικών ταμείων, προσφέρει τη δυνατότητα επίτευξης μιας ισχυρής συνέργιας μεταξύ της πολιτικής της έρευνας και της περιφερειακής πολιτικής χωρίς τούτο να διακυβεύει την εφαρμογή μιας αποτελεσματικής πολιτικής ΕΤΑ και την συνέχιση των οικονομικών προσπαθειών για την στήριξη των προγραμμάτων τα οποία έχουν αποδείξει την αποτελεσματικότητά τους,

ΙΑ. λαμβάνοντας υπόψη ότι στον 21ο αιώνα, η εφαρμογή των προγραμμάτων θεμελιώδους έρευνας θα πραγματοποιείται σε μεγάλο βαθμό μέσω διαδικασιών διεπικοινωνίας που θα διευκολύνουν τις πρωτοβουλίες των μικρών ερευνητικών ομάδων οι οποίες εργάζονται σε δίκτυο,

ΙΒ. τονίζοντας τον θεμελιώδη ρόλο που διαδραματίζουν οι ΜΜΕ για την οικονομική και τεχνολογική ανάπτυξη στις μειονεκτικότερες περιοχές,

ΙΓ. λαμβάνοντας υπόψη ότι είναι ουσιαστικότατης σημασίας για την ανάπτυξη των μειονεκτικοτέρων περιοχών να αναλάβει η Ευρωπαϊκή Ένωση να εφαρμόσει μία πολιτική που θα προωθεί το πνεύμα της καινοτομίας στις ΜΜΕ των περιοχών αυτών οι οποίες πλειστάκις δεν διαθέτουν τις αναγκαίες οικονομικές δυνατότητες για την εξεύρεση χρόνου και τεχνογνωσίας που είναι απαραίτητες για την καινοτομία,

ΙΔ. εκφράζοντας τη λύπη του για την απουσία αποτελεσματικών και ακριβών μέσων ανάλυσης των αναγκών ΕΤΑ στις μειονεκτικότερες περιοχές,

ΙΕ. εκφράζοντας τέλος τη λύπη του για το γεγονός ότι η Επιτροπή δεν εκμεταλλεύεται πλήρως την διαπίστωση που έχει πραγματοποιήσει σχετικά με την ουσιαστική σημασία που έχει η άριστη επαγγελματική κατάρτιση για την συνοχή στον τομέα της έρευνας, της τεχνολογικής ανάπτυξης και της καινοτομίας,

ΙΣΤ. εκφράζοντας τη λύπη του για την απουσία της διάστασης της ισότητας ευκαιριών μεταξύ των δύο φύλων, στο πλαίσιο του mainstreaming, στην πολιτική για την έρευνα, την τεχνολογική ανάπτυξη και την καινοτομία,

1. είναι της άποψης ότι η τεχνολογική ανάπτυξη, η ανταγωνιστικότητα, το επίπεδο διαβίωσης και η βιώσιμη ανάπτυξη είναι αρρήκτως συνδεδεμένες[semigr ] θεωρεί αδιαμφισβήτητο το γεγονός ότι η τεχνολογική ανάπτυξη αποτελεί ουσιαστικό παράγοντα για την ενδογενή ανάπτυξη των μειονεκτικοτέρων περιοχών ενισχύοντας τη χρήση των τοπικών δεξιοτήτων και την ανάπτυξη τοπικών φυσικών και ανθρωπίνων πόρων, καθώς και για τον περιορισμό των περιφερειακών ανισοτήτων[semigr ]

2. θεωρεί λυπηρό ότι η υπό εξέταση Ανακοίνωση εκδόθηκε μετά την παρουσίαση του 5ου Προγράμματος-Πλαισίου γεγονός το οποίο είχε ως αποτέλεσμα να μην ληφθούν υπόψη τα πορίσματά της κατά την κατάρτιση του εν λόγω Προγράμματος-Πλαισίου[semigr ]

3. θεωρεί ότι για την επίτευξη των στόχων της έρευνας, της καινοτομίας και της συνοχής είναι αναγκαίος ο στενός συντονισμός τόσο της ερευνητικής πολιτικής όσο και της χωροταξικής πολιτικής στην Ευρώπη[semigr ]

4. θεωρεί ότι για να ενισχυθεί η συνοχή πρέπει να δοθεί επίσης προτεραιότητα, κατά την επόμενη φάση προγραμματισμού των διαρθρωτικών ταμείων, και στα προγράμματα ΕΤΑ και καινοτομίας, ζητεί δε να διατεθεί σεβαστό μέρος των πιστώσεων των διαρθρωτικών ταμείων στην ΕΤΑ και στην καινοτομία[semigr ]

5. τονίζει ότι για να συμβάλει στην προσπάθεια συνοχής σύμφωνα με τα προβλεπόμενα στο άρθρο 130Β της Συνθήκης ΕΚ, η επόμενη φάση του προγράμματος ΕΤΑ θα πρέπει να δώσει μεγαλύτερη έμφαση και στη διάδοση των αποτελεσμάτων της καινοτομίας στις μειονεκτικότερες περιοχές όπως προβλέπεται εξάλλου και από τη Συνθήκη του Άμστερνταμ[semigr ]

6. ζητεί από την Επιτροπή να χρησιμοποιήσει, στα πλαίσια ορισμένων τύπων χρηματοδοτήσεων που διατίθενται από το πρόγραμμα-πλαίσιο ΕΤΑ για την καινοτομία, κριτήρια χορήγησης υπέρ των μειονεκτικοτέρων περιοχών[semigr ]

7. θεωρεί λυπηρό το γεγονός ότι η υπό εξέταση Ανακοίνωση της Επιτροπής προσανατολίζεται σχεδόν αποκλειστικά στην ενθάρρυνση της ενσωμάτωσης της Ε& Α και των καινοτομιών στα μελλοντικά διαρθρωτικά προγράμματα και δεν δίνει τη δέουσα προσοχή στη λήψη συγκεκριμένων μέτρων για την ενίσχυση της υποχρεωτικής συμβολής του Προγράμματος-Πλαισίου στην επίτευξη του στόχου της οικονομικής και κοινωνικής συνοχής. Θεωρεί, πράγματι, ότι το πρόγραμμα πλαίσιο Ε& Α θα μπορούσε να συμβάλει σε μείζονα βαθμό στην οικονομική και κοινωνική συνοχή[semigr ]

8. θεωρεί απαραίτητο να ληφθούν υπόψη, κατά τον προσδιορισμό του περιεχομένου και του προϋπολογισμού του 5ου Προγράμματος-Πλαισίου, οι σημερινές ικανότητες και ανάγκες των λιγότερο ευνοημένων περιφερειών σε θέματα Ε& Α. Το ύψος της χρηματοδοτικής κάλυψης που το 5ο Πρόγραμμα-Πλαίσιο θα προσφέρει σε στόχους Ε& Α προσαρμοσμένους στις ανάγκες και δυνατότητες των περιφερειών αυτών, θα αποτελέσει την καλύτερη απόδειξη της συμβολής της κοινοτικής ερευνητικής και τεχνολογικής πολιτικής στην επίτευξη του στόχου της οικονομικής και κοινωνικής συνοχής[semigr ]

9. ζητεί τον προσδιορισμό κριτηρίων για την επιλογή προτάσεων, που δίδουν προτεραιότητα σε σχέδια υψηλής επιστημονικής ποιότητας, με αξιόλογη συμμετοχή ομάδων και φορέων από λιγότερο ευνοημένες περιφέρειες[semigr ]

10. θεωρεί ότι πρέπει να ληφθούν και να γενικευθούν ειδικά μέτρα που θα ενθαρρύνουν τη συμμετοχή ερευνητικών φορέων και ομάδων από τις λιγότερο ευνοημένες περιφέρειες στο 5ο Πρόγραμμα-Πλαίσιο και που θα συμβάλλουν στη βελτίωση της οικονομικοκοινωνικής απόδοσης του 5ου Προγράμματος-Πλαισίου εν γένει αλλά και ειδικότερα στις εν λόγω περιφέρειες. Τα τεχνολογικά κίνητρα των ειδικών προγραμμάτων του 4ου Προγράμματος-Πλαισίου, μαζί με άλλες μεθόδους που δοκιμάστηκαν στα προγράμματα τεχνολογιών των πληροφοριών και των επικοινωνιών (π.χ. «best practices», «first user actions» και «technology trials») θα πρέπει να προσαρμοστούν και να επεκταθούν στο σύνολο του 5ου Προγράμματος-Πλαισίου, με σκοπό όχι μόνο την αύξηση της συμμετοχής επιχειρήσεων και ερευνητικών ομάδων από τις λιγότερο ευνοημένες περιφέρειες, αλλά και κυρίως τη μετατροπή της Ε& Α σε καινοτομίες και σε ορατά πλεονεκτήματα για όλους τους πολίτες, ώστε να βελτιωθεί με τον τρόπο αυτό η κοινωνικο-οικονομική απόδοση ολόκληρου του Προγράμματος-Πλαισίου.

11. θεωρεί ότι οι ενέργειες για τη διάδοση και απορρόφηση τεχνολογιών ανταποκρίνονται ιδιαίτερα στις ανάγκες, δυνατότητες και συμφέροντα των λιγότερο ευνοημένων περιφερειών και αποτελούν έναν αποτελεσματικό τρόπο για να βελτιωθεί η τεχνολογική ικανότητα και η ανταγωνιστικότητα των μικρών και μεσαίων επιχειρήσεων των παραδοσιακών οικονομικών κλάδων[semigr ]

12. θεωρεί απαραίτητο να δοθεί προτεραιότητα στην ανάπτυξη προγραμμάτων επίδειξης και διάδοσης των προσφοροτέρων μεθόδων στις λιγότερο ευνοημένες περιφέρειες και στην δημιουργία και ανάπτυξη επιχειρήσεων τεχνολογικής βάσης σ' αυτές τις περιφέρειες, ιδίως στον τομέα της βιώσιμης ανάπτυξης και των φιλικών προς το περιβάλλον πλαισίων παραγωγής[semigr ]

13. είναι της άποψης ότι, λόγω του αλληλοδραστικού χαρακτήρα της καινοτομίας, είναι απόλυτη ανάγκη να αναπτυχθούν ευρωπαϊκά δίκτυα βιομηχανικής συνεργασίας (δίκτυα ενημέρωσης σχετικά με τις νέες τεχνολογίες, ενίσχυση των εταιρικών σχέσεων μεταξύ δημοσίου και ιδιωτικού τομέα, ρόλος των ευρωθυρίδων και των ευρωπαϊκών κένρων καινοτομίας, ΕΚΕΚ ....)[semigr ]

14. θεωρεί αναγκαίο τον σχεδιασμό καταλλήλων περιφερειακών τεχνολογικών στρατηγικών προσαρμοσμένων στις ανάγκες των μειονεκτικοτέρων περιοχών που να κινητοποιούν στα πλαίσια μιας στενής εταιρικής σχέσης όλους τους ενδιαφερόμενους φορείς (πανεπιστήμια, ερευνητικά ιδρύματα, εθνικές περιφερειακές και τοπικές δημόσιες αρχές, ομάδες καινοτόμων ΜΜΕ ...)[semigr ] ζητεί προς τούτο τον σχεδιασμό μιας στρατηγικής οικονομικής, περιφερειακής και τοπικής συνολικής ανάπτυξης στην οποία θα ενσωματωθεί μια αποτελεσματική πολιτική ΕΤΑ και καινοτομίας, και τούτο μέσω συντονισμένων προσπαθειών της Επιτροπής και των κρατών μελών, ενδεχομένως δε, των αρμοδίων περιφερειακών αρχών, κατά την επεξεργασία σχεδίων περιφερειακού προγραμματισμού[semigr ]

15. θεωρεί ότι, ιδιαίτερα στο πλαίσιο των πρωτοβουλιών INTERREG, PHARE, TACIS και MEDA, η διαπεριφερειακή και διαμεθοριακή τεχνολογική συνεργασία πρέπει να διαδραματίσει έναν ουσιαστικό ρόλο και ειδικότερα:

- να συμβάλλει στην έξοδο από την απομόνωση που εκ παραδόσεως μαστίζει τις παραμεθόριες περιοχές,

- να υφίσταται επικοινωνία μεταξύ των λιγότερο ευνοημένων περιφερειών και των κατ'εξοχήν κέντρων της Ευρωπαϊκής Ένωσης,

- να προωθεί τη συνεργασία με τις ΧΚΑΕ που είναι υποψήφιες για προσχώρηση και των οποίων οι ανάγκες είναι σημαντικές ή και τη συνεργασία της Ευρωπαϊκής Ένωσης με τις χώρες της Λεκάνης της Μεσογείου καθώς και μεταξύ των υπερ-περιφερειακών περιοχών της Ευρωπαϊκής Ένωσης και των χωρών ΑΚΕ[semigr ]

- να προωθεί τη συνεργασία μεταξύ των νησιωτικών περιοχών είτε πρόκειται για τη συνεργασία μεταξύ των περιοχών αυτών και των περιοχών της ηπειρωτικής χώρας[semigr ]

16. επισημαίνει ότι η διασφάλιση μιας ισόρροπης συμμετοχής των δύο φύλων και η αρμονική σύζευξη των διαφορετικών συστημάτων αξιών τους στους τομείς της έρευνας και της τεχνολογικής ανάπτυξης, μπορούν να ενισχύσουν την περιφερειακή ανάπτυξη, την ανταγωνιστικότητα και την πολιτική συνοχής[semigr ]

17. θεωρεί ότι ουσιαστικότατη σημασία για την επιτυχία των περιφερειακών στρατηγικών καινοτομίας έχουν η ανάπτυξη των ανθρωπίνων πόρων καθώς και η δυνατότητα πρόσβασης των ΜΜΕ στις τεχνολογίες της κοινωνίας της πληροφορίας[semigr ]

18. ζητεί να βελτιωθεί η κατάρτιση και κινητικότητα των ερευνητών και τεχνολόγων μεταξύ περισσότερο και λιγότερο ευπόρων περιφερειών[semigr ]

19. υπενθυμίζει ότι στόχος των διαρθρωτικών κονδυλίων είναι η μείωση των ανισοτήτων στα επίπεδα ανάπτυξης των διαφόρων περιφερειών και η κάλυψη της καθυστέρησης των λιγότερο ευνοημένων περιφερειών. Την ευθύνη για την προαγωγή της Ε& Α σε κοινοτική κλίμακα, την έχει ρητώς το Πρόγραμμα-Πλαίσιο. Βάσει των όσων ορίζει το άρθρο 130 ΣΤ της Συνθήκης ΕΕ, οι δραστηριότητες των Προγραμμάτων-Πλαισίων δεν μπορούν να χρηματοδοτηθούν από τα διαρθρωτικά ταμεία. Όμως, μπορούν να υπάρξουν αλληλοσυμπληρούμενες και συντρέχουσες δράσεις, που θα πρέπει να ενισχυθούν[semigr ]

20. επισημαίνει ότι, εκ παραδόσεως, τα διαρθρωτικά ταμεία παρενέβαιναν στη χρηματοδότηση υποδομών Ε& Α και ότι οι επενδύσεις αυτές αποδείχθηκαν απαραίτητες για τη βελτίωση των δυνατοτήτων των ερευνητών των λιγότερο ευνοημένων περιφερειών, για τη μείωση της απομόνωσής τους και, κυρίως, για την αποτροπή της διεύρυνσης των επιστημονικών και τεχνολογικών ανισοτήτων μεταξύ περισσότερο και λιγότερο ευνοημένων περιφερειών[semigr ]

21. η εκ μέρους των διαρθρωτικών ταμείων χρηματοδότηση προγραμμάτων επιστημονικής έρευνας, τεχνολογικής ανάπτυξης και καινοτομιών με συμμετοχή επιχειρήσεων, μπορεί να χρησιμεύσει ως το κατάλληλο συμπλήρωμα των επενδύσεων σε υποδομές, προκειμένου να βελτιωθεί η συμβολή των διαρθρωτικών δράσεων στην οικονομική και κοινωνική ανάπτυξη των λιγότερο ευνοημένων περιφερειών. Πρόκειται για έναν επιπρόσθετο λόγο που συνηγορεί υπέρ της απαιτούμενης στήριξης της διαρθρωτικής πολιτικής[semigr ]

22. θεωρεί ότι το σήμερα ισχύον ποσοστό 1% υπέρ του ΕΤΠΑ για προγράμματα καινοτομιών θα πρέπει να αυξηθεί, λόγω του καινοτόμου χαρακτήρα αυτών των πργραμμάτων και, επομένως, της ευρωπαϊκής προστιθέμενης αξίας τους[semigr ]

23. θεωρεί ανεπαρκέστατη την πρόταση της Επιτροπής που έχει ως στόχο τον πολλαπλασιασμό των μαθημάτων επαγγελματικής κατάρτισης στα κέντρα αριστείας[semigr ] θεωρεί όμως ότι είναι δυνατή η προώθηση της καινοτομίας στις μειονεκτικότερες περιοχές, δηλαδή η ανάπτυξη της ικανότητας των περιοχών αυτών να αφομοιώσουν, να παράγουν και να εκμεταλλεύονται τις τεχνολογικές καινοτομίες[semigr ] είναι της άποψης ότι η επίτευξη του στόχου αυτού απαιτεί μια επηυξημένη ευαισθητοποίηση των ΜΜΕ και των νέων μηχανισμών χρηματοδότησης καθώς και η προώθηση των τοπικών πολιτικών που έχουν ως στόχο τη βελτίωση της ποιότητας[semigr ]

24. ζητεί από την Επιτροπή και από τα κράτη μέλη να θέσουν σε εφαρμογή τη διαδικασία ενθάρρυνσης της χρήσεως του κεφαλαίου κινδύνου που θα τεθεί στη διάθεση των ΜΜΕ στις λιγότερο ευνοημένες περιφέρειες που αναφέρονται στη Συνθήκη του Άμστερνταμ, με στόχο την τεχνολογική ανάπτυξη[semigr ] πρέπει σχετικώς να ληφθεί υπόψη ότι στις λιγότερο ευνοημένες περιφέρειες επικρατεί σημαντική έλλειψη ιδιωτικών κεφαλαίων. Ως εκ τούτου πρέπει να καταστεί δυνατή η προικοδότηση ad hoc Ταμείων με πόρους που δεν είναι αμιγώς ιδιωτικοί[semigr ]

25. ζητεί από την Επιτροπή να προτείνει κατάλληλες διαδικασίες αξιολόγησης των ορίων βιωσιμότητας πέραν των οποίων μπορεί να αναπτυχθεί το πνεύμα της καινοτομίας και της ανταγωνιστικότητας καθώς και τη χρήση κριτηρίων αξιολόγησης που θα προσδιορισθούν κατόπιν κοινής συμφωνίας της επιστημονικής και της οικονομικής κοινότητας και θα υποβληθούν για τη λήψη σχετικής απόφασης στο Ευρωπαϊκό Κοινοβούλιο και το Συμβούλιο[semigr ]

26. ζητεί από την Επιτροπή να προβαίνει σε τακτική και συστηματική αξιολόγηση -τουλάχιστον, με τη λήξη του κάθε Προγράμματος-Πλαισίου και πριν από την υποβολή πρότασης για το επόμενο- της προόδου που σημειώθηκε ως προς την πραγματική συμμετοχή ομάδων από τις λιγότερο εύπορες περιφέρειες στο Πρόγραμμα-Πλαίσιο και ως προς τα ωφέλη που προέκυψαν για τους κοινωνικο-οικονομικούς παράγοντες των περιφερειών αυτών από τις δράσεις και τα αποτελέσματα του κάθε Προγράμματος-Πλαισίου[semigr ]

27. ζητεί από την Επιτροπή (και ιδιαίτερα από την ΓΔ XII καθώς και από το Ινστιτούτο για τον τεχνολογικό σχεδιασμό της Σεβίλης) να προσδιορίσουν συγκεκριμένους δείκτες για την αξιολόγηση της κατάστασης της ΕΤΑ και της καινοτομίας για τις διάφορες περιοχές, ούτως ώστε να καταστεί δυνατή η καλύτερη παρακολούθηση και αξιολόγηση των συνεπειών των διαρθρωτικών παρεμβάσεων στον τομέα αυτόν[semigr ]

28. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.